**OBRAZLOŽENJE OPĆEG DIJELA FINANCIJSKOG PLANA LUČKE UPRAVE OSIJEK ZA RAZDOBLJE 2025.-2027.**

**PRIHODI I PRIMICI**

Ukupno planirani prihodi za razdoblje 2025.-2027.

|  |  |  |  |
| --- | --- | --- | --- |
| godina | 2025. | 2026. | 2027. |
| Iznos u EUR | 31.184.377 | 10.615.940 | 4.396.790 |

Od ukupno planiranih prihoda za 2025. godinu 43% odnosi se na prihode iz izvora 562 – program Konkurentnost i kohezija 2021-2027, 40% odnosi se na prihode iz državnog proračuna sa izvora 11 dok se preostali prihodi odnose na prihode sa izvora 12 te sa izvora 31, 43 i 51, 52 559 i 581.

Od ukupno planiranih prihoda za 2026. godinu 57% odnosi se na prihode iz državnog proračuna sa izvora 11, 20% odnosi se na prihode iz izvora 562 – program Konkurentnost i kohezija 2021-2027, dok se preostali prihodi odnose na planirane prihode sa izvora 12 te sa izvora 31, 43 i 51, 52, 559 i 581.

Od ukupno planiranih prihoda za 2027. 97% odnosi se na prihode iz državnog proračuna sa izvora 11 , 10% odnosi se na prihode sa izvora 12 i 10% sa izvora 559, dok se preostali prihodi odnose na planirane prihode sa izvora 31, 43 i 581.

Planirani prihodi na izvoru 562 se u 2026. godini u odnosu na 2025. godinu smanjuju jer se do kraja 2025. godine očekuje završetak većine radova u okviru projekta koji se financira iz navedenog izvora.

U skladu s tim, planirani prihodi na izvoru 11 u 2026. i 2027. godini smanjuju se u odnosu na 2025. godinu.

**RASHODI I IZDACI**

Ukupno planirani rashodi za razdoblje 2025.-2027.

|  |  |  |  |
| --- | --- | --- | --- |
| godina | 2025. | 2026. | 2027. |
| Iznos u EUR | 31.184.377 | 10.615.940 | 4.396.790 |

Od ukupno planiranih rashoda za 2025. godinu najveći dio odnosi se na rashode za projekt Izgradnja terminala za pretovar rasutih tereta u luci Osijek koji se financira iz izvora 562 – Kohezijski fond i izvora 12 kroz aktivnost T810089 za 2026. godinu. Ostali rashodi odnose se na rashode za potrebe redovnog poslovanja lučke uprave, rashode redovnog održavanja i modernizacije lučkoj područja te za rashode unutar projekta CEF - Izrada projektne dokumentacije za projekt: Južna obala u luci Osijek – izgradnja i rekonstrukcija infrastrukture.

U razdoblju 2025.-2027. planirani su sljedeći kapitalni projekti unutar aktivnosti Gradnja i održavanje: Intermodalna infrastruktura zapadnog dijela luke Osijek– radovi na I. fazi izgradnje, Izgradnja pristaništa Donji Grad Osijek, Izgradnja pristaništa Pitomača, Izgradnja riječne marine u Osijeku (izrada klasifikacijske dokumentacije i radovi), Izgradnja pristaništa Ješkovo u općini Gola, Izgradnja pristaništa Šoderica u općini Drnje, Izgradnja pristaništa Ferdinandovac (glavni projekt i radovi), Izgradnja infrastrukture za skelu Križovec - Mursko Središće, Izgradnja riječnog tramvaja na rijeci Dravi (izrada projektne dokumentacije), Rekonstrukcija pristaništa Neptun u Osijeku i prelaganje kabela nakon uklanjanja BKTS Tranzit i izvedba novog priključka u luci Osijek

**PRIJENOS SREDSTAVA IZ PRETHODNE I U SLJEDEĆU GODINU**

Prijenos sredstava za razdoblje 2025.-2027.

|  |  |  |  |
| --- | --- | --- | --- |
| godina | 2024. | 2025. | 2026. |
| Iznos u EUR | izvor 31 | donos | 30.778 | 7.778 | 5.778 |
| odnos | -7.778 | -5.778 | -4.778 |
| Iznos u EUR | izvor 43 | donos | 16.097 | 31.807 | 35.517 |
| odnos | -31.807 | -35.517 | -37.227 |
| Iznos u EUR | izvor 51 | donos | 357.906 | 0 | 0 |
| odnos | 0 | 0 | 0 |

Tablica prikazuje prijenose sredstava koje lučka uprava ostvaruje iz izvora 31, 43 i izvora 51, a odnosi se na prihode ostvarene temeljem prihoda od pruženih usluga, prihoda od koncesijske naknade temeljem Zakona o plovidbi i lukama unutarnjih voda, prihode od ostalih naknada i pristojbi za posebne namjene te prihode od primljenog predujma po projektu financiranom EU sredstvima. Prenesenim sredstvima financirat će se redovno poslovanje luke uprave, redovno održavanje lučkog područja te rashodi nastali u provedbi CEF projekta.

**UKUPNE I DOSPJELE OBVEZE**

Pregled ukupnih i dospjelih obveza na dan 31.12.2023. i na dan 30.06.2024.

|  |  |  |
| --- | --- | --- |
|  | Stanje obveza na dan 31.12.2023. | Stanje obveza na dan 30.06.2024. |
| Ukupne obveze | 53.140,59 | 1.242.922,58 |
| Dospjele obveze | 9.285,85 | 0,00 |